Rafael Benites rasman Madridning “Real” klubi bosh murabbiyi sifatida tanishtirildi. “Qirollik klubi” qarorgohida yangi bosh murabbbiyning taqdimot marosimi bo‘lib o‘tdi. Ispaniyalik mutaxassis bilan 3 yillik shartnoma imzolangan. 55 yoshli Benites ikki yil davomida “Napoli” jamoasini boshqargan edi. Neapolliklar A seriyaning so‘nggi turida “Latsio”ga 2:4 hisobida yutqazishdi. Aynan o‘sha o‘yin Rafa uchun “Napoli” boshqaruvidagi so‘nggi uchrashuv bo‘lib qoldi. “Men uyga qaytdim. O‘ylaymanki, “Real” bilan yangi cho‘qqilarni zabt etamiz”, - dedi Benites. Rafael Benitesning murabbiylikdagi faoliyati: 1986-1995: “Real” Madrid akademiyasi 1995-1996: “Valyadolid” (Ispaniya) 1996-1997: “Osasuna” (Ispaniya) 1997-1999: “Ekstremadura” (Ispaniya) 2000-2001: “Tenerife” (Ispaniya) 2001-2004: “Valensiya” (Ispaniya) 2004-2010: “Liverpul” (Angliya) 2010-2010: “Inter” (Italiya) 2012-2013: “Chelsi” (Angliya) 2013-2015: “Napoli” (Italiya) 2015- : “Real” Madrid (Ispaniya)